b'\n_START_ARTICLE_\nAll Summer Long\n_START_SECTION_\nBakgrunn\n_START_PARAGRAPH_\nI februar 1964 startet Wilson en periode med intensiv l\xc3\xa5tskriving. Han hadde som m\xc3\xa5l \xc3\xa5 \xc2\xabta tilbake USA\xc2\xbb etter at de britiske bandene hadde f\xc3\xa5tt s\xc3\xa5 stor oppmerksomhet p\xc3\xa5 begynnelsen av 1964. Etter noen uker kunne han presentere sanger som \xc2\xabI Get Around\xc2\xbb, \xc2\xabAll Summer Long\xc2\xbb, \xc2\xabWendy\xc2\xbb og \xc2\xabGirls on the Beach\xc2\xbb. _NEWLINE_Musikken ble spilt av studiomusikere, blant annet fra The Wrecking Crew, og The Beach Boys sang inn sitt vokalspor etterp\xc3\xa5. Denne fremgangsm\xc3\xa5ten for innspillinger av The Beach Boys-album fortsatte Brian Wilson med frem til 1967. _NEWLINE_\xc2\xabI Get Around\xc2\xbb ble utgitt som f\xc3\xb8rste singel nesten to m\xc3\xa5neder f\xc3\xb8r utgivelsen av albumet, og gikk som f\xc3\xb8rste The Beach Boys-singel opp p\xc3\xa5 1.-plass p\xc3\xa5 Billboard Hot 100 i USA. Det ble ogs\xc3\xa5 bandets best plasserte singel i Storbritannia, med 7.-plass p\xc3\xa5 UK Singles Chart. Under innspillingen av \xc2\xabI Get Around\xc2\xbb i april 1964 fikk Wilson-br\xc3\xb8drenes far Murry Wilson sparken som bandets manager.'